הכוחות המזוינים של מונגוליה

הכוחות המונגוליה של מונגוליה (במונגולית: Монгол Улсын Зэвсэгт Хүчин) הם הכוחות הצבאיים של מונגוליה הם האחראים להגנה על שלמותה ועל ריבונותה של מונגוליה, המורכבים משני ענפים עיקריים: ענף הצבא וחיל האוויר. נשיא מונגוליה בטולגה קלטמה הוא המפקד העליון של הכוחות המזוינים של מונגוליה.

נכון לשנת 2019 חל במונגוליה גיוס חובה. כוח האדם הסדיר מונה 35,000 איש, בנוסף לכוח מילואים של 150,000. התקציב שלהם הוא 210 מיליון דולר אמריקאי שמהווה 1.5% מהתוצר.

 מבנה ארגוני 
 ענף היבשה 
ענף היבשה נוסד בשנת 1912. משרתים בו כ־30,000 והוא מכיל מעל 470 טנקים, 650 נגמ"שים, 700 קני ארטילריה, רובם הכלים ישנים ומתוצר סובייטית.

 חיל האוויר המונגולי 
ממוזער|177x177 פיקסלים|רונדל החיל האוויר הנוכחי
חיל האוויר משמש בעיקר להגנה אווירית. עיקר הכלים שעומדים לרשותו הם כלי נ"מ להגנה אווירית לדוגמה S-125 ו־ZU-23-2. בנוסף ל־10 מטוסי קרב, 3 מטוסי תובלה, ו־6 מסוקים.

 משמר הגבול המונגולי 

משמר הגבול המונגולי היא סוכנות של ממשלת מונגוליה שפועלת ככוח מילואים לכוחות המזוינים של מונגוליה. היא שומרת על גבולות המדינה בסמוך לרוסיה וסין וכן מונעת פעילויות לא חוקיות כמו הברחות וסחר בבני אדם. גוף זה גם אחראי על סיור גבולות ועל הסדרת ההגירה הבלתי חוקית. בסוכנות משרתים מעל 3,000 אנשי צוות וכ־300–350 יחידות של אומית למשטרה וסוכנויות ממשלתיות אחרות. היא מהווה יחידת סמך של משרד הפנים והמשפטים של מונגוליה.

 חיל הפנים של מונגוליה 

ממוזער|לוחמי החיל בשנת 2010
חיל הפנים של מונגוליה הוא ז'נדרמריה – כח משטרה צבאי למחצה – האחראי על תפקידי שמירה. בנוסף, לצד גופים דומים נוספים, הוא מהווה עתודת מילואים לצבא מונגוליה. הוא מגן על מבנים ממשלתיים ומוסדות כמו גוף השידור הלאומי המונגולי ובית הקברות הלאומי אלטאן-אלגיי. במהלך המלחמה הקרה היה החיל אחראי על סיור גבולות, שמירה ובקרה על הגירה. בסוף שנות ה־80 מנה החיל כ־15,000 חיילים.

בנוסף לחילות אלו קיים גם ענף הנדסה והבניה, ענף הסייבר שהוקם בשנת 2021, ויחידה למשימות מיוחדות.

 היסטוריה 

ממוזער|חיילי צבא העם המונגולי שנלחמים בחיילים יפנים בחלחין גול בשנת 1939.
הכוחות המזוינים של מונגוליה הוקמו בשנת 1912 (כפי שהוא מוכר היום), ובעבר היה בהם ענף של חיל ים קטן (חיל האגם) אבל הוא נסגר בעקבות קיצוצים.

נקודות ציון בהיסטוריה הצבאית של מונגוליה מאז 1921:

 המהפכה המונגולית ומלחמת העצמאות (1921) – העימות המכונן של ראשית הצבא העממי (אנ'). 
 הקרב על אלטן-בולאק: הכוח המונגולי המהפכני בראשות דמידין סוחבאטאר, בסיוע הצבא האדום, הביס את כוחות ה"גוואמינדן" הסיניים ואת הכוחות הרוסים הלבנים של הברון אונגרן פון שטרנברג.
 שחרור אורגה (אולן בטור): כיבוש עיר הבירה וביסוס השלטון הקומוניסטי.
 דיכוי מרידות פנימיות (1930–1932) (אנ')
מרד חובסגול: הצבא הופעל לדיכוי התקוממויות חמושות של נזירים בודהיסטים ושמרנים שהתנגדו לקולקטיביזציה בכפייה של הממשלה. הצבא השתמש לראשונה בציוד מודרני כמו במטוסים ובמכוניות משוריינות כדי להכניע את המורדים.
 סכסוכי גבול עם יפן ומנצ'וקוו (1935–1939) (אנ')
 תקרית אדאטסאג (1935): סדרת התכתשויות גבול קטנות נגד כוחות יפניים.
 קרב ח'לחין גול (1939): עימות גדול ומשמעותי עבור הצבא המונגולי לצד הסובייטים נגד הארמייה היפנית השישית. בעימות זה הפרשים והשריון המונגולי מילאו תפקיד חשוב באבטחת האגפים במהלך כיתור הכוחות היפניים.
 מלחמת העולם השנייה (אנ')
 לאורך רוב מלחמת העולם השנייה (1941–1945), הצבא המונגולי רתק כוחות יפניים גדולים לגבול כדי למנוע פלישה, מה שסיע לבעלות הברית ובפרט ברית המועצות.
 מבצע סערת אוגוסט (1945) (אנ'): פלישה משולבת עם ברית המועצות למנצ'וריה. הכוחות המונגולים חצו את מדבר גובי והרי חינגן, שחררו שטחים נרחבים והביסו יחידות של צבא קוואנטונג היפני.
 תקריות הגבול עם סין הלאומנית (1946–1948) (אנ')
 קרב בייטק-שאן (Peitakshan): עימות מזוין בגבול שבין מונגוליה למחוז שינג'יאנג בסין. כוחות מונגולים וסובייטים נלחמו נגד פרשים מוסלמים סינים (חיל המצב של ה"גוואמינדן") על השליטה באזור הגבול.
 המלחמה הקרה (1950–1990)
בתקופה זו הצבא לא השתתף בלחימה ישירה, אך היה בכוננות גבוהה מול שני שכנותיה ובפרט בתקופת הפיצול הסיני-סובייטי (שנות ה-60 וה-70) עם התעצמות צבאית אדירה על הגבול עם סין שגרם לאירוח כוחות סובייטיים גדולים בשטח מונגוליה.
 עידן המשלחות הבינלאומיות (2003–היום)
לאחר נפילת הקומוניזם, הפך הצבא המונגולי לשותף פעיל במשימות שלום של האו"ם ובקואליציות בינלאומיות:
 מלחמת עיראק (2003–2008): מונגוליה שלחה כוחות אבטחה ואימון לסיוע לכוחות הקואליציה.
 המלחמה באפגניסטן (2003–2021): שליחת כוחות להגנת בסיסים (בעיקר בבסיס בגראם) ואימון ארטילריה לצבא האפגני.
 סיוע הומניטרי בקוסובו ובסיירה לאון.
 דרום סודן (UNMISS): מונגוליה תרמה כוח שלום לאו"ם בגודל גדוד.

חיילים מונגוליים השתתפו בקרב חלקין גול בקיץ 1939 ובפלישה הסובייטית למנצ'וריה באוגוסט 1945, כששני המקרים היו חלק קטן בפעולות שהובילו את הכוחות הסובייטיים לפעול נגד הכוחות היפנים ובעלי בריתם. דבר שבין היתר הוביל את סין להכיר בעצמאות של מונגוליה שמספר שנים קודם לכן התנקה מסין.

מלבד מלחמות אלה הצבא המונגולים היה מעורב במספר מרידות בסין ובמונגוליה לצד מספר משימות שלום בכם לקח חלק.

 קישורים חיצוניים 

 הערות שוליים 

*